SIA “BAUSKAS SLIMNĪCA”
CENU APTAUJA
“Slimnīcas Stacionāra ēkas jumta nomaiņa”
Identifikācijas Nr. BS 2026/12-CA
NOLIKUMS
1. Pasūtītājs
	Nosaukums
	SIA “Bauskas slimnīca”

	Juridiskā adrese
	Dārza iela 7/1, Bauska, Bauskas novads, LV-3901

	Reģistrācijas numurs
	43603017682

	Kontaktpersona
	Evija Strazdiņa, tālrunis +371 20631163, 
e-pasts: evija.strazdina@bauskasslimnica.lv  

	Piedāvājumu iesniegšanas e-pasts
	iepirkumi@bauskasslimnica.lv 



2. Cenu aptaujas priekšmets
2.1. Cenu aptaujas priekšmets ir būvdarbi “Slimnīcas Stacionāra ēkas jumta nomaiņa” objektā Dārza ielā 7, Bauskā, Bauskas novadā, ēkās ar kadastra apzīmējumiem 4001 004 0101 009 un 4001 004 0101 010.
2.2. Būvdarbi ietver Stacionāra ēkas jumta seguma nomaiņu un ar to saistītos jumta konstrukciju atjaunošanas un izbūves darbus. Būvdarbu apjoms, tehniskās prasības un izpildes nosacījumi noteikti tehniskajā specifikācijā/darba uzdevumā, darbu apjomu tāmē un pievienotajos rasējumos, kas ir šīs cenu aptaujas dokumentācijas neatņemama sastāvdaļa.
2.3. Ja tehniskajā dokumentācijā ir norādīts konkrēts ražotājs, prece, preču zīme vai materiāls, pretendents ir tiesīgs piedāvāt ekvivalentu risinājumu, kas atbilst tehniskajām prasībām un nodrošina paredzēto funkcionālo rezultātu.

3. Objekta obligātā apskate un piedāvājumu iesniegšana
3.1. Pirms piedāvājuma iesniegšanas pretendentam obligāti jāapseko objekts, lai iepazītos ar tā faktisko stāvokli, piekļuvi, darbu izpildes apstākļiem un nepieciešamo darbu apjomu. Piedāvājumu drīkst iesniegt tikai pretendents, kurš veicis objekta apskati.
3.2. Pretendents objekta apskates laiku iepriekš saskaņo ar SIA “Bauskas slimnīca” Saimniecības un tehniskā nodrošinājuma nodaļas vadītāju Eviju Strazdiņu, tālrunis +371 20631163, e-pasts: evija.strazdina@bauskasslimnica.lv. Apskates faktu pasūtītājs un pretendenta pārstāvis fiksē apskates reģistrācijas lapā.
3.3. Pretendents piedāvājumu iesniedz elektroniski, nosūtot to uz aija.jekabsone@bauskasslimnica.lv līdz 2026.gada 20.oktobra plkst. 17.00.
3.4. Ja objekta apskates laikā tiek konstatēta nepieciešamība precizēt darbu apjomus vai tehniskās prasības, pasūtītājs ir tiesīgs veikt grozījumus cenu aptaujas dokumentācijā, par tiem vienlaikus informējot visus uzaicinātos pretendentus un nepieciešamības gadījumā pagarinot piedāvājumu iesniegšanas termiņu.
3.5. Piedāvājumu paraksta pretendenta paraksttiesīgā persona ar drošu elektronisko parakstu. Ja pretendentam nav iespējams iesniegt elektroniski parakstītu piedāvājumu, to var iesniegt PDF formātā kā skenētu dokumentu, kurā redzams pretendenta paraksttiesīgās personas pašrocīgs paraksts un tā atšifrējums. Piedāvājuma sagatavošanas un objekta apskates izmaksas sedz pretendents.
3.6. Pretendents piedāvājuma sastāvā iesniedz šādus dokumentus:
3.6.1. Aizpildītu un pretendenta paraksttiesīgās personas parakstītu pieteikumu dalībai cenu aptaujā saskaņā ar nolikuma 2. pielikumu.
3.6.2. Aizpildītu un pretendenta paraksttiesīgās personas parakstītu finanšu piedāvājumu (tāmi) saskaņā ar nolikuma 3. pielikumu, kas sagatavots atbilstoši Ministru kabineta 2017. gada 3. maija noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””. Pretendentam jāizceno visas darbu apjomu tāmē norādītās pozīcijas, nemainot pasūtītāja noteiktos darbu daudzumus. Piedāvātajā cenā jāiekļauj visas būvdarbu izpildei nepieciešamās izmaksas, tajā skaitā darbaspēka, materiālu, mehānismu izmaksas, virsizdevumi, peļņa un normatīvajos aktos noteiktie nodokļi.
3.6.3. Nolikuma 5. sadaļā noteiktos pretendenta kvalifikāciju un pieredzi apliecinošos dokumentus.

4. Līguma nosacījumi
4.1. Būvdarbu uzsākšana paredzēta laikapstākļos, kas ir piemēroti attiecīgo būvdarbu veikšanai, ievērojot būvniecības normatīvo aktu un izmantojamo materiālu ražotāju tehnoloģiskās prasības. Būvdarbu uzsākšanas laiku Puses savstarpēji saskaņo. Maksimālais būvdarbu izpildes termiņš ir trīs mēneši no saskaņotās būvdarbu uzsākšanas dienas.
4.2. Būvdarbu izpildes vieta ir Dārza iela 7, Bauska, Bauskas novads.
4.3. Līguma cena tiek noteikta atbilstoši izvēlētā pretendenta finanšu piedāvājumā norādītajai kopējai cenai.
4.4. Pirms darbu uzsākšanas izpildītājs sagatavo detalizētu darbu veikšanas projektu un darbu izpildes grafiku un saskaņo to ar pasūtītāju un būvuzraugu. Darbu zonas, secība un veikšanas laiki iepriekš saskaņojami, lai pēc iespējas mazāk ietekmētu slimnīcas darbību.
4.5. Izpildītājs nodrošina darbam nepieciešamos speciālistus, būvlaukuma aprīkošanu, norobežošanu, darba aizsardzību, atkritumu apsaimniekošanu, izpilddokumentāciju un darbu nodošanu atbilstoši darba uzdevumam.
4.6. Samaksa par būvdarbiem tiek veikta saskaņā ar līguma noteikumiem, pamatojoties uz pasūtītāja un būvuzrauga saskaņotiem darbu izpildes aktiem.
4.7. Būvdarbu, materiālu un aprīkojuma garantija ir 60 mēneši no būvdarbu nodošanas un pieņemšanas akta parakstīšanas dienas, ievērojot darba uzdevumā noteiktās saistības.

5. Prasības pretendentam

	Nr.
	Prasība pretendentam
	Iesniedzamie dokumenti vai atbilstības pārbaude

	5.1.
	Pretendents ir reģistrēts normatīvajos aktos noteiktajā kārtībā un ir tiesīgs veikt būvdarbus. 
Pretendents ir reģistrēts Būvkomersantu reģistrā vai, ja tas ir ārvalstu komersants, apņemas līdz būvdarbu uzsākšanai izpildīt Latvijas Republikas normatīvajos aktos noteiktās prasības būvniecības pakalpojumu sniegšanai.
	Pasūtītājs pārbauda informāciju publiski pieejamajos reģistros. 
Ārvalstu pretendents iesniedz attiecīgu apliecinājumu.

	5.2.
	Pretendentam iepriekšējo piecu gadu laikā (2021., 2022., 2023., 2024., 2025. gadā un 2026. gadā līdz piedāvājuma iesniegšanas dienai) ir pieredze vismaz viena būvdarbu līguma izpildē, kura ietvaros veikta ēkas jumta seguma nomaiņa vai atjaunošana vismaz 2 000 m² platībā. 
Darbiem jābūt pabeigtiem un pieņemtiem.
	Pretendenta pieredzes apraksts, norādot pasūtītāju, objektu, veikto darbu raksturojumu, jumta platību, darbu izpildes laiku un pasūtītāja kontaktinformāciju, kā arī pieredzi apliecinoši dokumenti (piemēram, būvdarbu nodošanas un pieņemšanas akts vai pasūtītāja atsauksme), kas apliecina veikto darbu veidu, apjomu un sekmīgu pabeigšanu.

	5.3.
	Pretendenta rīcībā līguma izpildes laikā ir vismaz viens sertificēts būvdarbu vadītājs, kuram ir spēkā esošas patstāvīgās prakses tiesības attiecīgo būvdarbu vadīšanai.
	Pretendents norāda būvdarbu vadītāja vārdu, uzvārdu un būvprakses sertifikāta numuru. Pasūtītājs pārbauda informāciju Būvniecības informācijas sistēmā.

	5.4.
	Pretendentam ir nepieciešamie tehniskie resursi, aprīkojums, darbaspēks un organizatoriskās iespējas būvdarbu veikšanai noteiktajā termiņā, nodrošinot darbu izpildi ekspluatācijā esošā ārstniecības iestādē.
	Pretendenta apliecinājums pieteikumā dalībai cenu aptaujā.

	5.5.
	Pretendents nodrošina normatīvajiem aktiem atbilstošu būvdarbu veicēja civiltiesiskās atbildības apdrošināšanu visā periodā, kurā šāda apdrošināšana ir obligāta.
	Pretendenta apliecinājums, ka pirms būvdarbu uzsākšanas tiks iesniegta spēkā esoša apdrošināšanas polise.

	5.6.
	Pretendents ir veicis obligāto objekta apskati atbilstoši nolikuma 3. sadaļā noteiktajai kārtībai.
	Pasūtītājs pārbauda objekta apskates reģistrācijas lapu.

	5.7.
	Pretendentam nav tādu neizpildītu nodokļu saistību, kas saskaņā ar piemērojamo regulējumu nepieļautu līguma slēgšanu.
	Pretendenta apliecinājums pieteikumā. Pasūtītājs nepieciešamības gadījumā pārbauda informāciju publiskajās datubāzēs.

	5.8.
	Attiecībā uz pretendentu, tā valdes vai padomes locekļiem, patiesajiem labuma guvējiem, pārstāvēttiesīgajām personām vai prokūristiem nav noteiktas sankcijas, kas kavē vai var kavēt līguma izpildi.
	Pretendenta apliecinājums pieteikumā. Pasūtītājs veic sankciju pārbaudi.

	5.9.
	Pretendents nodrošina, ka līguma izpildē netiks izmantotas Krievijas Federācijas vai Baltkrievijas Republikas izcelsmes preces un pakalpojumi.
	Pretendenta apliecinājums pieteikumā.



6. Piedāvājumu vērtēšanas kārtība
6.1. Pasūtītājs pārbauda piedāvājumu pilnīgumu, pretendentu atbilstību noteiktajām prasībām un obligātās objekta apskates faktu.
6.2. Tehniskā atbilstība darba uzdevumam un prasībām pretendentam tiek vērtēta pēc principa “atbilst” vai “neatbilst”.
6.3. No atbilstošajiem piedāvājumiem pasūtītājs izvēlas piedāvājumu ar zemāko kopējo līgumcenu EUR bez PVN atbilstoši salīdzināmai un pilnībā aizpildītai darbu apjomu tāmei.
6.4. Ja piedāvājumos konstatētas neskaidrības vai iespējamas aritmētiskas kļūdas, pasūtītājs tās izvērtē un nepieciešamības gadījumā lūdz skaidrojumu, nepieļaujot nepamatotu piedāvājuma grozīšanu.
6.5. Ja diviem vai vairākiem atbilstošiem piedāvājumiem ir vienāda zemākā cena, līguma slēgšanas tiesības piešķir pretendentam, kurš apliecinājis lielāko viena būvdarbu līguma ietvaros veikto ēkas jumta seguma nomaiņas vai atjaunošanas platību (m²), atbilstoši nolikuma 5.2. punktā noteiktajām prasībām.

7. Nolikuma pielikumi
1. pielikums “Tehniskā specifikācija/Darba uzdevums”.
2. pielikums “Pretendenta pieteikums dalībai cenu aptaujā”.
3.pielikums “Finanšu piedāvājums” (forma).
4. pielikums “Jumta plāns” (AR-05).
5. pielikums “Griezumi” (AR-06).
6. pielikums “Karnīzes siltināšanas mezgls” (AR-10.3).

